text: [{"text_idx": "#000004", "text": "Menggunakan tekanan angin tayar yang salah boleh memberi kesan yang serius kepada prestasi, keselamatan, dan daya tahan tayar anda."}, {"text_idx": "#000005", "text": "Disebabkan itulah kereta yang ingin dipandu harus memiliki tekanan angin yang mencukupi pada tayarnya."}, {"text_idx": "#000006", "text": "Bukan sahaja boleh pastikan perjalanan jadi lebih selamat malah anda juga dapat menjimatkan minyak dalam tangki kereta anda."}, {"text_idx": "#000007", "text": "Anda boleh memeriksa tekanan angin pada tayar anda setiap dua minggu sekali dan kalau boleh, jadikan ia sebagai satu rutin yang wajib."}, {"text_idx": "#000010", "text": "Sekiranya anda memiliki pressure gauge dan tekanan menunjukkan pada aras \u20183\u2019, ia sebenarnya sudah mencukupi."}, {"text_idx": "#000011", "text": "Jika berada di bawah paras itu, perlulah ditambah anginnya dan jika berada melebih paras tersebut, kurangkanlah sedikit anginnya."}, {"text_idx": "#000012", "text": "Tekanan angin tayar untuk kereta 1.3 cc & 1.5 cc, tekanan angin yang diperlukan cukup sekitar 190 hingga 230 kpa."}, {"text_idx": "#000013", "text": "Mengambil contoh yang dipakai adalah rim 15\u2032 tayar 55 siri, standard bagi Proton Gen 2 atau Waja, anda perlu isi tayar depan dengan 210/30 dan tayar belakang pula 190/29."}, {"text_idx": "#000014", "text": "Kalau anda gunakan kereta Perodua Kancil pula, memandailah dengan isi tekanan angin sekitar lingkungan 180-200 kpa sahaja."}, {"text_idx": "#000015", "text": "Jika terisi lebih sehingga 300 kpa, silap-silap tayar anda keras macam batu dan kereta boleh melantun-lantun atau bergegar."}, {"text_idx": "#000016", "text": "Sehubungan itu, anda disarankan untuk memeriksa keadaan tayar kereta anda paling kurang sebulan sekali dengan cara:"}, {"text_idx": "#000017", "text": "Beli pengukur tekanan tayar untuk mengukur tekanan dalam tayar kereta anda"}, {"text_idx": "#000018", "text": "Gunakan pam basikal atau pergi ke stesen minyak berhampiran rumah anda. Pastikan tayar kereta anda dalam kenderaan sejuk terutamanya jika anda sudah memandu lebih daripada 2 kilometer."}, {"text_idx": "#000019", "text": "Rujuk kepada manual kereta anda atau pada pintu sebelah pemandu untuk meilhat tekanan tayar yang disyorkan. Sesetengah kenderaan memerlukan jumlah tekanan yang sama bagi setiap tayar, tetapi tayar depan dan belakang selalunya berbeza jumlah tekanannya"}, {"text_idx": "#000020", "text": "Tambah angin jika kurang daripada yang diperlukan atau buang angin jika lebih daripada yang diperlukan. Tekan pin ditengah pada batang injap dengan kuku atau apa-apa peralatan"}, {"text_idx": "#000021", "text": "Gantikan penutup batang injap. Ulang setiap langkah bagi setiap tayar."}, {"text_idx": "#000032", "text": "Pendekatan pemulihan ketagihan dadah lebih mesra di Puspen"}]